

|  |
| --- |
| COD YMARFER**RHYDDID I LEFARU**  |
| **Adran** | Bwrdd Llywodraethwyr |
| **Awdur** | Cydlynydd PREVENT/Clerc y Bwrdd |
| **Cymeradwywyd gan:** | Bwrdd Llywodraethwyr |
| **Gweithredwyd gan:** | Llywodraethwyr, staff, myfyrwyr, cynadleddau a digwyddiadau, VMS |
| **Cyfeirnod:** | COPVCEX1920046 |
| **Disodlwyd:** | COPVCEX1516023 |
| **Rhif y Fersiwn:** | 2 | **Pwyllgor Cymeradwyo:** | Bwrdd yr Is-ganghellor Pwyllgor Adnoddau Dynol Bwrdd Llywodraethwyr  |
| **Dyddiad cymeradwyo:** | 17/7/20 Diweddarwyd Rhagfyr 2021DiweddaruDiweddaruDiweddaru | **Rhif Cofnod:** | 19.88.0119.4719.105.02 |
| **Statws:** | Cymeradwywyd | **Dyddiad Gweithredu:** | Mehefin 2020 |
| **Cyfnod cymeradwyo:** | 3 blynedd | **Dyddiad Adolygu:** | Mehefin 2023 |

# CYFLWYNIAD

* 1. Mae’r Brifysgol wedi ymrwymo i gynnal egwyddorion hawl i lefaru a mynegi o fewn y gyfraith; ac i sicrhau bod gan staff a myfyrwyr y rhyddid i holi o fewn addysg ac ymchwil, i herio doethineb a dderbynnir a chynnig syniadau a barn heb roi eu hunain mewn perygl o golli eu swyddi neu freintiau.
	2. Mae diwylliant o drafodaeth agored a rhydd yn hanfodol, ond gellir ond ei gyrraedd os yw pawb dan sylw yn ymddwyn yn oddefgar ac yn osgoi iaith neu weithred dramgwyddus neu enynnol yn ddiangen. Bydd adegau pan fydd rhai pobl yn mynegi safbwynt a barn yn gyfreithiol y gall eraill eu hystyried i fod yn sarhaus. Dan amgylchiadau o’r fath, mae’r Brifysgol yn credu mai ei rôl hi yw cynnig cyfleoedd i herio’r safbwyntiau a'r barnau hynny, er mwyn ehangu, yn hytrach na chulhau dadleuon, ond hefyd i’r unigolion hynny sy’n cymryd rhan mewn gweithgareddau o’r fath i wneud hynny gyda pharch, er mwyn hyrwyddo cysylltiadau da a chynnal diogelwch staff, myfyrwyr ac ymwelwyr â'r Brifysgol.
	3. Gall rhyddid i lefaru gael ei gyfyngu gan y gyfraith os oes angen, er enghraifft i atal trosedd, am resymau diogelwch cenedlaethol neu ddiogelwch y cyhoedd, neu i atal gwahaniaethu ac aflonyddu anghyfreithlon. Bydd y Brifysgol yn ystyried deddfwriaeth o’r fath wrth gymhwyso’r Cod hwn.
	4. Mae gan y Bwrdd Llywodraethwyr ddyletswydd dan Adran 43(3) Deddf Addysg Rhif 2 1986 i gyflwyno Cod Ymddygiad Rhyddid i Lefaru a’i ddiweddaru. Bydd y Bwrdd yn cyflwyno adroddiad i Fwrdd yr Is-ganghellor am weithrediad y Cod ynghyd ag unrhyw argymhellion i’w adolygu o leiaf bob tair blynedd.

# CWMPAS

Wrth geisio hwyluso rhyddid i lefaru, yn hytrach na chyfyngu arno, bydd rhwymedigaethau a hawliau'r Cod hwn yn berthnasol i:

* 1. bob llywodraethwyr, staff a myfyrwyr y Brifysgol; gan gynnwys os ydynt yn traddodi araith mewn digwyddiad mewn sefydliad arall a all fod â goblygiadau i enw da Prifysgol Glyndŵr;
	2. ymwelwyr neu siaradwyr gwadd wedi’u gwahodd gan y Brifysgol neu Undeb y Myfyrwyr;
	3. unrhyw gyn-fyfyrwyr wedi’u gwahodd gan y Brifysgol;
	4. unrhyw ddigwyddiadau, wedi’u harwain, eu cynnal neu eu cyd-gyflwyno gan y Brifysgol, waeth lle bynnag maent yn cael eu cynnal (oni bai y byddai cydymffurfio â’r Cod hwn yn torri cyfraith y wlad lle mae’r digwyddiad yn cael ei gynnal ar-lein/drwy gynhadledd fideo;
	5. pob safle sy'n eiddo i'r Brifysgol, neu sy’n cael ei rheoli, ei phrydlesu, ei thrwyddedu neu ei meddiannu fel arall gan y Brifysgol;
	6. pob digwyddiad arall a gynhelir ar safle'r Brifysgol gan gynnwys y rhai a drefnir gan unigolion neu sefydliadau allanol;
	7. Undeb y Myfyrwyr a chlybiau a chymdeithasau cydrannol, gweithwyr a swyddogion sabothol;
	8. mae unrhyw fater sy’n ymwneud â digwyddiadau wedi’u trefnu gan Undeb y Myfyrwyr, neu a drefnir ar ei ran, neu ar safle wedi’i reoli gan Undeb y Myfyrwyr, yn ddarostyngedig i’r Cod Ymddygiad hwn, a bydd yn cael ei ystyried gan Undeb y Myfyrwyr yn gyntaf, ac efallai ei gyflwyno i Swyddog Awdurdodi’r Brifysgol wedyn.

Mae hyn yn berthnasol i weithgareddau wyneb yn wyneb ac ar-lein sy’n ymwneud â’r uchod.

# DEDDFWRIAETH BERTHNASOL

* 1. Mae Adran 43 Deddf Addysg (Rhif 2) 1986 yn gofyn i Fwrdd Llywodraethwyr y Brifysgol “*gymryd camau o’r fath fel sy’n rhesymol ymarferol er mwyn sicrhau bod rhyddid i lefaru o fewn y gyfraith wedi’i diogelu ar gyfer ei haelodau, myfyrwyr a gweithwyr y sefydliad ac ar gyfer siaradwyr gwadd*” ac yn gofyn i’r Bwrdd gyhoeddi ‘Cod Ymddygiad’ i gyflawni’r gofyniad hwn. Yn unol ag adran 43 (8) Deddf Addysg (Rhif 2) 1986, dylai unrhyw gyfeiriad at safleoedd y Brifysgol gynnwys y rheini a feddiannir gan Undeb Myfyrwyr Glyndŵr Wrecsam.
	2. Mae Adran 202(2) (a) Deddf Diwygio Addysg 1988 yn gofyn i brifysgolion ystyried yr angen i sicrhau rhyddid academaidd.
	3. Y Confensiwn Ewropeaidd ar Hawliau Dynol (ECHR) a gyflwynwyd i gyfraith ddomestig gan Ddeddf Hawliau Dynol 1998 (HRA), yn benodol:
		1. Erthygl 9 – sy'n darparu ar gyfer yr hawl i ryddid meddwl, cydwybod a

chrefydd i bawb;

* + 1. Erthygl 10 – sy'n darparu ar gyfer yr hawl i gael rhyddid i lefaru, meddu ar farn a

derbyn a rhannu gwybodaeth a syniadau heb ymyrraeth gan awdurdod cyhoeddus ac y gellir ymestyn i'r hawl i ddweud pethau a allai ddychryn neu gyffroi’r gwrandäwr;

* + 1. Erthygl 11 – sy'n darparu ar gyfer yr hawl i gael rhyddid i ymgynnull a chysylltu ag eraill gan gynnwys yr hawl i brotestio'n heddychlon.
	1. Mae Adran 149 Deddf Cydraddoldeb 2010 yn creu dyletswydd cydraddoldeb yn y sector cyhoeddus sy'n cysoni'r dyletswyddau cydraddoldeb ar draws y nodweddion gwarchodedig (oedran, anabledd, ailbennu rhywedd, beichiogrwydd a mamolaeth, hil, crefydd neu gred, rhyw a chyfeiriadedd rhywiol) i gael gwared ar wahaniaethu, aflonyddu ac erledigaeth ac i feithrin cysylltiadau da.
	2. Mae Deddf Iechyd a Diogelwch yn y Gwaith 1974 yn rhoi dyletswydd ar y Brifysgol i sicrhau, cyn belled ag sy'n rhesymol ymarferol, iechyd a diogelwch a llesiant ei gweithwyr ac nad yw ei gweithgareddau'n amlygu pobl i risgiau iechyd a diogelwch.
	3. Mae Deddf Trefn Gyhoeddus 1986 yn cynnwys sawl trosedd sy’n ymwneud â chamymddwyn ymosodol, llefaredd neu weithredoedd sy’n achosi aflonyddwch, pryder neu boen neu’n bygwth i ymosod gan gynnwys defnyddio ymddygiadau neu iaith fygythiol neu sarhaus.
	4. Mae Deddf Gwrthderfysgaeth a Diogelwch 2015 yn rhoi dyletswydd ar brifysgolion i roi sylw dyladwy i’r angen i atal unigolion penodol rhag cael eu tynnu i mewn i derfysgaeth (y ddyletswydd PREVENT') (adran 26). Rhaid i'r Brifysgol hefyd ‘roi sylw penodol i’r ddyletswydd i sicrhau rhyddid i lefaru’ a ‘phwysigrwydd rhyddid academaidd’ (adran 31).
	5. Cyfraith Elusen – fel Elusen gofrestredig (Rhif elusen 1142048), mae annog rhyddid i lefaru yn elfen bwysig o ymestyn diben elusennol y Brifysgol o fewn y gyfraith ac er budd y cyhoedd. Rhaid i Lywodraethwyr reoli asedau’r Brifysgol mewn modd cyfrifol, gan gynnwys ei henw da.
	6. Deddf Addysg Uwch (Cymru) 2015 – yn cynnig rôl ar gyfer Cyngor Cyllido Addysg Uwch Cymru (CCAUC) o ran sicrhau bod cydbwysedd rhwng polisïau a gweithdrefnau’r Brifysgol mewn perthynas â rhyddid i lefaru a’r ddyletswydd PREVENT.

# DIFFINIADAU

* 1. **Swyddog Awdurdodi** – Mae'r Bwrdd Llywodraethwyr wedi penodi Cyfarwyddwr Gweithredol Gweithrediadau neu swydd gyfatebol ddilynol, fel Swyddog Awdurdodi'r Brifysgol mewn perthynas â'r Cod hwn. Fodd bynnag, gall y Swyddog Awdurdodi ddirprwyo'r awdurdod hwn yn gyfan gwbl neu'n rhannol i weithwyr eraill y Brifysgol.
	2. **Trefnydd** - o fewn y Cod hwn, mae’r term hwn yn nodi’r unigolyn neu’r unigolion sy’n gyfrifol am Ddigwyddiad Hysbysadwy un ai wedi’u trefnu gan nhw eu hunain neu eraill fel digwyddiad mewnol neu un lle mae sefydliad allanol wedi llogi cyfleusterau’r brifysgol, ac mae'n rhaid sicrhau bod trefniadau yn unol â’r Cod Ymddygiad hwn.
	3. **Digwyddiad hysbysadwy** – gellir ystyried cyfarfod neu ddigwyddiad yn Ddigwyddiad Hysbysadwy os, ar ôl ymgymryd â diwydrwydd dyladwy priodol, mae'r trefnydd yn ateb 'ydy' i o leiaf un o'r cwestiynau yn adran 5
	4. **Siaradwr -** unrhyw un sydd wedi'i wahodd i draddodi darlith, araith neu bregeth, neu i gymryd rhan mewn trafodaeth panel. Mae hyn hefyd yn cynnwys recordiad neu ffrwd glyweledol o siaradwr, neu ddangos ffilm sydd wedi’i chynllunio i hyrwyddo safbwynt penodol.
	5. **Siaradwr allanol** - unrhyw un nad yw'n fyfyriwr nac yn aelod o staff y Brifysgol, neu sy’n aelod o staff y Brifysgol sydd wedi’i wahodd i siarad mewn digwyddiad nad yw’n ymwneud yn uniongyrchol â’i swydd. Fel arfer, nid unigolyn sy’n cael ei wahodd i gymryd rhan mewn gweithgareddau addysgu cwricwlaidd arferol o fewn Cyfadran, mewn hyfforddiant neu wrth ddarparu cyngor o fewn adran gwasanaethau proffesiynol.

# DIGWYDDIADAU HYSBYSADWY

5.1 Gellir ystyried cyfarfod neu ddigwyddiad yn Ddigwyddiad Hysbysadwy os, ar ôl ymgymryd â diwydrwydd dyladwy priodol, mae'r Trefnydd yn ateb 'ydy’ i o leiaf un neu fwy o'r cwestiynau canlynol.

1. A yw'r Trefnydd yn ymwybodol o unrhyw amheuaeth flaenorol ynghylch y siaradwr/siaradwyr neu eu barn, neu a yw’n codi unrhyw bryderon sy'n ymwneud ag unrhyw fater a gwmpesir yn y Cod Ymarfer hwn?
2. A yw’n debygol na fydd y siaradwr/siaradwyr yn gallu dod i mewn neu adael y cyfarfod neu'r digwyddiad yn ddiogel a/neu fod angen trefniadau diogelwch penodol?
3. A yw'r Trefnydd yn ymwybodol o unrhyw fygythiadau o darfu ar y cyfarfod neu'r digwyddiad arfaethedig, a all ddigwydd naill ai y tu mewn neu'r tu allan i'r lleoliad?
4. A yw'r Trefnydd yn ymwybodol o unrhyw gyfarfodydd neu ddigwyddiadau eraill sy'n cael eu cynnig o natur yn groes i'w gilydd, unrhyw faterion ymarferol sy'n ymwneud ag iechyd a diogelwch a/neu effaith ar argaeledd adnoddau?
5. A yw’r Trefnydd yn ymwybodol o unrhyw fygythiad i allu’r Brifysgol i sicrhau bod y rhyddid i lefaru o fewn y gyfraith wedi’i ddiogelu ar gyfer y siaradwr/siaradwyr a mynychwyr?
6. A yw'r Trefnydd yn ymwybodol o unrhyw fygythiad i allu'r Brifysgol i sicrhau bod siaradwyr sy'n meddu ar safbwyntiau eithafol a allai ddenu pobl i derfysgaeth yn cael eu herio fel rhan o'r un digwyddiad, yn unol â'r ddyletswydd PREVENT.

5.2 Os yw’r Trefnydd neu unrhyw un sy’n ymwneud â’r gwaith o drefnu'r cyfarfod neu ddigwyddiad neu gyhoeddi’r gwahoddiad, yn amau a ddylid nodi cyfarfod fel Digwyddiad Hysbysadwy, dylai ymgynghori â’r Swyddog Awdurdodi o leiaf 21 diwrnod cyn dyddiad y cyfarfod neu ddigwyddiad.

5.3 Mae'n bosibl y daw cyfarfod neu ddigwyddiad yn un hysbysadwy yn ddiweddarach oherwydd newid i'r amgylchiadau, fel cyfarfodydd neu ddigwyddiadau eraill sy'n cael eu cynnig o natur groes, materion ymarferol sy'n ymwneud ag iechyd a diogelwch, neu argaeledd adnoddau.

5.4 Cyfrifoldeb y Trefnydd yw sicrhau bod digon o rybudd, o leiaf 21 diwrnod, wedi’i roi i Swyddog Awdurdodi unrhyw Ddigwyddiad Hysbysadwy sydd angen ei awdurdodi. Mae hyn er mwyn sicrhau bod digon o amser i ystyried y Digwyddiad Hysbysadwy arfaethedig yn unol â’r gweithdrefnau a nodwyd yn Atodiad 1.

5.5 Ni fydd y Brifysgol yn caniatáu i unrhyw Ddigwyddiadau Hysbysadwy fynd rhagddynt lle nad oes digon o rybudd ymlaen llaw a chyfle i'r Trefnydd roi ystyriaeth briodol.

* 1. Ni ddylid hyrwyddo Digwyddiadau Hysbysadwy nes eu bod wedi’u hawdurdodi i fynd rhagddynt.

# TORRI RHEOLAU’R COD

* 1. Bydd torri darpariaethau’r Cod hwn yn arwain at gamau disgyblaethol dan y weithdrefn briodol y Brifysgol. Mae achosion o dorri amodau o'r fath yn cynnwys rhagfarnu, yn fwriadol neu'n ddi-hid, yr arfer cyfreithlon o ryddid i lefaru, gweithredu mewn modd aflonyddgar neu fygythiol at ddibenion atal siaradwr rhag cael ei glywed, neu atal trafodaeth neu drafodiad unrhyw fusnes arall y cynhaliwyd y cyfarfod ar ei gyfer. Mae hyn yn cynnwys helpu neu annog ymddygiad o’r fath gan unigolion eraill, a gall hefyd gynnwys torri Cod Ymddygiad Rhyddid i Lefaru sefydliad arall os oes goblygiadau amlwg i enw da Prifysgol Glyndŵr.
	2. Gellir cymryd camau cyfreithiol yn erbyn siaradwyr neu grwpiau allanol sydd wedi archebu i ddefnyddio safleoedd y Brifysgol ar gyfer cyfarfodydd neu ddigwyddiadau ac sy'n torri'r Cod hwn.
	3. Os bydd unrhyw gamau gan unigolion dan y Cod hwn yn cynnwys trosedd(au) honedig a allai fod yn gyfystyr â thorri'r gyfraith, bydd yn ofynnol i'r Brifysgol gynorthwyo'r Heddlu mewn unrhyw achos troseddol dilynol.

# CYFEIRIADAU

Cynllun Cydraddoldeb Strategol a Pholisi PREVENT y Brifysgol.

# STRATEGAETH GYFATHREBU

Bydd y Cod hwn ar gael ar Wefan y Brifysgol ar gyfer yr holl staff a myfyrwyr a chaiff ei ddwyn at sylw pobl allweddol sydd â chyfrifoldebau penodol o fewn y Cod. Bydd y Cod hefyd yn cael ei ddwyn at sylw trefnwyr cyfarfodydd/digwyddiadau allanol ar yr adeg archebu.

# DIOGELU DATA

Dylid cadw cofnodion o’r Cod hwn at ddibenion rheoleiddio a monitro. Er mwyn sicrhau cydymffurfiaeth â Deddf Diogelu Data 2018 a Rheoliadau Cyffredinol ar Ddiogelu Data Cyffredinol 2016, bydd y Brifysgol yn cadw gwybodaeth bersonol am gyfnod o un flwyddyn ar ôl cynnal y digwyddiad. At ddibenion gweinyddol a chydymffurfio, bydd y Brifysgol yn cadw cofnod o deitl y digwyddiad, enw’r siaradwr, dyddiad y digwyddiad a phenderfyniad caniatâd am gyfnod o chwe blynedd ar ôl cyflwyno’r archeb.

# CYFRIFOLDEB MONITRO AC ADOLYGU

Cyfrifoldeb Bwrdd yr Is-ganghellor yw monitro effeithiolrwydd y Cod hwn, er bod ei ddefnydd ymarferol wedi’i ddirprwyo i’r swyddi a nodwyd yn y ddogfen hon. Bydd Is-ganghellor y Bwrdd yn cael gwybod am unrhyw gyfarfodydd neu ddigwyddiadau Hysbysadwy, yn derbyn diweddariadau rheolaidd am berfformiad y Cod hwn gan y Cyfarwyddwr Gweithredol Gweithrediadau ac yn adolygu’r Cod yn rheolaidd fel rhan o gylch busnes y Bwrdd.

**Ymgynghori â'r Swyddog Awdurdodi**

**Trefnydd yn adolygu'r Cod Ymarfer Rhyddid i Lefaru, gan gynnwys meini prawf sy’n ymwneud â Digwyddiadau Hysbysadwy**

**Proses Siaradwr Allanol a Digwyddiadau Prifysgol Glyndŵr Wrecsam - Atodiad 1**

**Na**

**Digwyddiad yn mynd rhagddo**

**Apêl lwyddiannus**

**Ydy**

**Apêl aflwyddiannus**

**Ydy**

**Ydy**

**Cais wedi’i wrthod gan y Swyddog Awdurdodi a’r penderfyniad wedi’i nodi**

**Angen arweiniad pellach**

**Na**

 **Trefnydd i gwblhau asesiadau risg**

**Risg isel – caniatâd wedi’i roi gan y Swyddog Awdurdodi?**

**Yr Hawl i Apelio i'r Panel Apêl (o fewn 5 diwrnod ar ôl penderfynu gwrthod caniatâd)**

**Na**

**A yw’r Trefnydd yn hyderus bod y digwyddiad hwn yn cydymffurfio â'r Cod Ymarfer Rhyddid i Lefaru?**

**Y Swyddog Awdurdodi yn rhoi caniatâd (gyda gofynion ychwanegol, neu hebddynt)?**

**Risg canolig i uchel iawn – Trefnydd i Gwblhau ffurflen Digwyddiad Hysbysadwy.**

## ATODIAD 2

### GWEITHDREFN AR GYFER AWDURDODI DIGWYDDIAD HYSBYSADWY

1. Os bwriedir cynnal **Digwyddiad Hysbysadwy** ar safle'r Brifysgol, yn ôl y diffiniad yn adran 5 y Cod Ymddygiad Rhyddid i Lefaru, rhaid i’r Trefnydd gwblhau asesiad risg (gweler atodiad 3) ac os yw’n cael ei bennu fel risg canolig neu risg uchel, rhaid cyflwyno’r ffurflen Digwyddiad Hysbysadwy wedi’i chwblhau i’r Swyddog Awdurdodi yn ysgrifenedig, o leiaf 21 diwrnod ymlaen llaw (gweler atodiad 4).
2. Fel arfer o fewn pum diwrnod gwaith, ar ôl derbyn y ffurflen Digwyddiad Hysbysadwy gan y Trefnydd, bydd y Swyddog Awdurdodi yn penderfynu naill ai:
	1. Bod modd parhau â’r Digwyddiad Hysbysadwy heb unrhyw gyfarwyddyd pellach mewn perthynas â’i reoli, a chadarnhau’r penderfyniad hwn i’r Trefnydd yn ysgrifenedig; neu
	2. Fod modd parhau â’r Digwyddiad Hysbysadwy, yn amodol ar gyfarwyddiadau ynghylch ei gynnal fel y'u pennir gan y Swyddog Awdurdodi, yn unol â pharagraffau adran 10 i 14 a chadarnhau hyn i'r Trefnydd yn ysgrifenedig; neu
	3. Ni fydd y Digwyddiad Hysbysadwy yn cael ei gynnal, os oes posibilrwydd y bydd Cod Ymddygiad Rhyddid i Lefaru’r Brifysgol yn cael ei dorri, a chadarnhau'r penderfyniad hwn i'r Trefnydd yn ysgrifenedig, gan gynnwys y rhesymau dros y penderfyniad.

### HAWL I APELIO YN ERBYN PENDERFYNIAD Y SWYDDOG AWDURDODI

1. Os nad yw’r Trefnydd yn cytuno â phenderfyniad y Swyddog Awdurdodi ynghylch y Digwyddiad Hysbysadwy, gall ofyn am apêl. Dylid gwneud cais o’r fath cyn pen pum diwrnod gwaith o dderbyn penderfyniad y Swyddog Awdurdodi.
2. Fel arfer, dylid clywed yr Apêl cyn pen pum diwrnod gwaith o dderbyn y cais.
3. Bydd yr Is-ganghellor, neu ei henwebai, yn llunio panel Apêl a fydd yn cynnwys tri aelod o Fwrdd yr Is-ganghellor a Llywydd Undeb y Myfyrwyr. Wrth gynnull y Panel Apêl, bydd sylw dyladwy yn cael ei roi i gydbwysedd rhwng y rhywiau a’r angen am aelodau sydd â safbwyntiau amrywiol.
4. Bydd y panel Apêl yn ystyried manylion y Digwyddiad Hysbysadwy, a gall benderfynu parhau â’r Digwyddiad Hysbysadwy yn unol ag un ai 2a neu 2b uchod. Fodd bynnag, os yw'n fodlon na ellir cymryd unrhyw gamau rhesymol ymarferol i sicrhau na fydd Cod Ymarfer Rhyddid i Lefaru’r Brifysgol na'r gyfraith yn cael eu torri, gall benderfynu na fydd y Digwyddiad Hysbysadwy yn cael ei arwain, ei gynnal na'i gyd-gynnal gan y Brifysgol, nac yn digwydd ar safle'r Brifysgol.
5. Os yw’r Panel Apêl yn penderfynu na fydd Digwyddiad Hysbysadwy yn mynd rhagddo, bydd y Swyddog Awdurdodi yn rhoi gwybod i’r Trefnydd yn ysgrifenedig ac yn nodi'r rhesymau dros y penderfyniad.
6. Os yw’r Panel Apêl yn penderfynu bod Digwyddiad Hysbysadwy yn cael mynd rhagddo, bydd y Swyddog Awdurdodi yn rhoi gwybod i’r Trefnydd yn ysgrifenedig. Caiff y Panel Apêl orfodi unrhyw ofynion a ganiateir ym mharagraffau 10 i 14 a bydd y Swyddog Awdurdodi yn rhoi gwybod i’r Trefnydd yn ysgrifenedig o'r gofynion hyn.
7. Bydd penderfyniad y Panel Apêl yn derfynol ac yn cael ei adrodd i gyfarfod nesaf Bwrdd yr Is-ganghellor.

### GOFYNION Y GELLIR EU GORFODI

1. Fel rhan o’u hystyriaethau eu hunain, mae gan y Swyddog Awdurdodi a’r Panel Apêl y pŵer i amrywio eu gofynion ar unrhyw adeg, pan ddaw rhagor o wybodaeth ynghylch y Digwyddiad Hysbysadwy arfaethedig i’r amlwg.
2. Pan fo'r Swyddog Awdurdodi yn penderfynu i ddechrau, neu pan fydd y Panel Apêl yn penderfynu wedyn, y gall y Digwyddiad Hysbysadwy arfaethedig fynd rhagddo yn amodol ar gyfarwyddiadau mewn perthynas â'i reolaeth a'i leoliad, gallant gyfarwyddo'r Trefnydd ynglŷn â:
	1. sut i reoli mynediad i'r Digwyddiad Hysbysadwy yn gywir, gan gynnwys, er enghraifft, gofyn bod cardiau adnabod neu docynnau yn cael eu defnyddio;
	2. rheoli’r gwaith o gynnal y Digwyddiad Hysbysadwy yn briodol gan gynnwys, er enghraifft, cynnal unrhyw ddadl, neu natur unrhyw seddi neu stiwardio/diogelwch.
3. Yn ogystal â’r gofynion a nodwyd uchod, mae gan y Swyddog Awdurdodi neu’r Panel Apêl y disgresiwn i orfodi amodau pellach er mwyn galluogi’r Digwyddiad Hysbysadwy i fynd rhagddo, os yn briodol, ar ôl ymgynghori â’r heddlu. Gall amodau o’r fath gynnwys:
	1. bod lleoliad mwy addas yn cael ei ddefnyddio ar gyfer y Digwyddiad Hysbysadwy;
	2. bod y Digwyddiad Hysbysadwy yn cael ei ddatgan i fod yn un cyhoeddus (a fydd yn caniatáu presenoldeb yr heddlu);
	3. trefnu i staff y Brifysgol fod yn gyfrifol am yr holl drefniadau diogelwch sy’n gysylltiedig â’r Digwyddiad Hysbysadwy;
	4. penodi aelod o staff fel ‘Swyddog Rheoli’ ar gyfer y Digwyddiad Hysbysadwy;
	5. mynnu bod y cyfryngau yn cofrestru ymlaen llaw i fod yn bresennol yn y lleoliad lle fydd y Digwyddiad Hysbysadwy yn cael ei gynnal;
	6. gofyn i weld unrhyw ddeunyddiau hyrwyddol ar gyfer y Digwyddiad Hysbysadwy, gan gynnwys unrhyw ddeunyddiau a fydd yn cael eu rhannu yn ystod y Digwyddiad Hysbysadwy.
4. Fel arfer, bydd cost unrhyw fesurau sy'n ofynnol gan y Swyddog Awdurdodi neu'r Panel Apêl yn cael ei hysgwyddo gan Drefnydd y Digwyddiad Hysbysadwy.
5. Os, yn ystod y Digwyddiad Hysbysadwy, yw'r Swyddog Awdurdodi neu’r Swyddog Rheoli yn credu bod:
	1. posibilrwydd y bydd unigolyn yn cael ei anafu petai'r Digwyddiad Hysbysadwy yn parhau, neu
	2. y bydd difrod i eiddo petai’r Digwyddiad Hysbysadwy’n parhau, neu
	3. y bydd y gyfraith yn cael ei thorri;

Byddant yn gohirio'r Digwyddiad Hysbysadwy, neu’n dod â’r digwyddiad i ben.

## ATODIAD 3 – Tabl Risg

| **LEFEL RISG** | **DISGRIFIAD** |
| --- | --- |
| **ISEL IAWN** | Mae’r siaradwr yn arbenigwr adnabyddus yn y maes, ac nid yw’n adnabyddus am fod yn ddadleuol nac am feddu ar safbwyntiau cynhennus, ac felly mae ei bresenoldeb yn y Digwyddiad yn annhebygol o gael ei ystyried yn brofoclyd. Nid yw pwnc na theitl y sgwrs yn ddadleuol ac nid yw'n debygol o gael ei ystyried yn sarhaus mewn unrhyw ffordd. Mae mynediad i’r Digwyddiad wedi’i gyfyngu i staff a myfyrwyr yn unig. |
| **ISEL** | Efallai fod gan y siaradwr safbwyntiau cryf am ei bwnc, ond nid yw’n cael ei ystyried i fod yn gynhennus. Efallai ei fod wedi sefydlu enw yn y maes ac mae'r drafodaeth yn annhebygol o fod yn sarhaus neu’n ddadleuol. Mae’n annhebygol iawn y bydd y siaradwr neu’r drafodaeth yn denu unrhyw sylw negyddol yn y wasg neu fod angen presenoldeb diogelwch. Gallai nifer fawr o bobl fynychu'r Digwyddiad, ond digwyddiad i staff a myfyrwyr ydyw yn unig. Neu, mae’r digwyddiad yn agored i’r cyhoedd, ond mae'r siaradwr yn aelod o staff neu'n arbenigwr adnabyddus yn y maes, ac nid yw’n adnabyddus am fod yn ddadleuol nac am feddu ar safbwyntiau cynhennus. Mae ei bresenoldeb yn y Digwyddiad yn annhebygol o gael ei ystyried yn brofoclyd. |
| **CANOLIG** | Mae'n ddigon posibl y bydd y siaradwr a/neu'r pwnc yn annadleuol; fodd bynnag, mae'r Digwyddiad yn agored i’r cyhoedd ac mae'n bosibl y bydd nifer fawr o bobl yn mynychu neu y bydd pobl fregus ymhlith y mynychwyr. Gellid ystyried y pwnc yn un dadleuol, a allai fod yn destun pryder. Efallai y bydd angen presenoldeb diogelwch. Mae presenoldeb ar-lein y siaradwr yn codi cwestiynau ynghylch ei onestrwydd.**Cwblhau Ffurflen Digwyddiad Hysbysadwy: Digwyddiadau Risg Canolig/Uchel** |
| **UCHEL** | Mae'r siaradwr a/neu'r pwnc yn ddadleuol. Efallai y bydd sylw negyddol yn y cyfryngau a dylai staff perthnasol a diogelwch fod yn bresennol. Gwrthodwyd caniatâd i'r siaradwr siarad mewn sefydliad arall yn flaenorol, neu mae ganddo bresenoldeb ar-lein sy'n peri pryder.**Cwblhau Ffurflen Digwyddiad Hysbysadwy: Digwyddiadau Risg Canolig/Uchel** |
| **UCHEL IAWN** | Ystyrir bod y siaradwr a/neu'r pwnc yn ddadleuol iawn a bydd yn y pen draw yn denu sylw anffafriol yn y cyfryngau. Gwrthodwyd awdurdod i'r siaradwr fynychu digwyddiad yn y Brifysgol yn flaenorol. Yn ogystal, gall y Digwyddiad ddenu protest gan staff, myfyrwyr, y cyhoedd neu sefydliadau eraill. Disgwylir nifer uchel o bobl yn mynychu ac mae'n agored i’r cyhoedd. Mae presenoldeb staff perthnasol a diogelwch yn hanfodol. Ni ddylid cynnal y digwyddiad oni bai bod rheolau llym yn cael eu rhoi ar waith i ddiogelu unigolion ac asedau.**Cwblhau Ffurflen Digwyddiad Hysbysadwy: Digwyddiadau Risg Canolig/Uchel** |



## ATODIAD 4

**Glyndŵr Wrecsam**

### Ffurflen Digwyddiad Hysbysadwy: Digwyddiadau Risg Canolig/Uchel

Dylai'r Trefnydd gwblhau’r ffurflen hon ar gyfer **Digwyddiad Hysbysadwy** a gynllunnir o leiaf 21 diwrnod cyn y dyddiad arfaethedig. **Dylid ond hysbysebu’r digwyddiad ar ôl cael caniatâd.**

**Sicrhewch eich bod yn ateb yr holl gwestiynau isod yn fanwl ac yn cyflwyno’r holl wybodaeth. Gall unrhyw wybodaeth heb ei chwblhau achosi oedi wrth ystyried y cais.**

Mae Prifysgol Glyndŵr Wrecsam wedi ymrwymo i egwyddorion rhyddid i lefaru ac yn croesawu grwpiau i ddefnyddio ei chyfleusterau. Mae’r Brifysgol hefyd wedi ymrwymo i ddiogelu llesiant myfyrwyr a staff, yn ogystal â llesiant y Brifysgol ei hun. Er mwyn cyflawni hyn, efallai y bydd gofyn i'r Brifysgol rannu’r wybodaeth a gyflwynir yn y ffurflen hon gyda phartneriaid ac asiantaethau eraill o bryd i'w gilydd, a all gynnwys Undeb y Myfyrwyr, y Gaplaniaeth, yr Heddlu a Sefydliadau Addysg Uwch eraill.

| **Enw’r digwyddiad – amlinelliad o natur a phwnc y digwyddiad** |
| --- |
|  |
| **Enw a chyfeiriad/manylion cyswllt Trefnydd y digwyddiad** |
|  |
| **Enw unrhyw siaradwr/siaradwyr gwadd ac unrhyw sefydliadau y maent yn eu cynrychioli neu y maent yn gysylltiedig â nhw yn ystod eu hamser ar safle’r brifysgol** |
|  |
| **Dyddiad y Cyfarfod** |  | **Amser Dechrau** |  | **Amser Gorffen** |  |
| **Amser cyrraedd a gadael disgwyliedig y siaradwr** | **Cyrraedd** |  | **Gadael** |  |
| **Lleoliad y Cyfarfod/Digwyddiad** |
|  |
| **A yw’r cyfarfod neu'r digwyddiad yn un preifat neu gyhoeddus?** |
|  |
| **Nifer o staff y brifysgol, myfyrwyr neu aelodau o’r cyhoedd y mae disgwyl iddynt fynychu.** |
|  |
| **Y camau mae’r Trefnydd yn bwriadu eu cymryd i reoli mynediad, gan gynnwys, er enghraifft, dosbarthu tocynnau, diogelwch** |
|  |
| **Sylwedd unrhyw fygythiad o darfu ar y cyfarfod neu'r digwyddiad arfaethedig wedi’i gyfleu'n uniongyrchol neu'n anuniongyrchol gan y Trefnydd.** |
|  |
| **Natur y camau y mae'r Trefnydd a'r unigolion sy'n gysylltiedig ag ef wrth drefnu'r cyfarfod neu'r digwyddiad yn bwriadu eu cymryd er mwyn sicrhau bod rhyddid i lefaru o fewn y gyfraith wedi’i sicrhau ar gyfer unrhyw siaradwr. Gallai camau o’r fath gynnwys trefniadau i sicrhau bod dadl yn cael ei rheoli’n gywir gan Gadeirydd y cyfarfod, penodi stiwardiaid, a/neu gynnig cyfle i fynegi barn groes yn yr un cyfarfod.** |
|  |
| **Natur y camau mae’r Trefnydd, a’r unigolion hynny sy’n gysylltiedig â nhw wrth drefnu’r cyfarfod neu ddigwyddiad, yn bwriadu eu cymryd er mwyn sicrhau bod siaradwyr sydd â safbwyntiau eithafol a allai ddenu pobl i derfysgaeth yn cael eu herio fel rhan o'r un digwyddiad, yn unol â'r ddyletswydd PREVENT;** |
|  |
| **Manylion unrhyw gyhoeddusrwydd arfaethedig fel llyfrynnau, rhoddion am ddim, ac a yw aelodau o’r wasg, y teledu neu radio yn cael mynychu.** |
|  |
| **Os yw'r materion a godir yn ymwneud â'r ddyletswydd PREVENT, beth yw marc Coch, Oren, Gwyrdd y siaradwr allanol yn ôl Uned Eithafiaeth a Gwrthderfysgaeth Cymru. (Gweler y Cydlynydd PREVENT am ragor o wybodaeth)** |
|  |

| **Enw'r Trefnydd** |  |
| --- | --- |
| **Enw'r unigolyn sy’n cwblhau’r ffurflen, os yw’n wahanol.** |  |
| **Llofnod y Trefnydd** |  | **Dyddiad** |
| **Cymeradwywyd gan y Swyddog Awdurdodi** | Do/Na  | **Dyddiad** | Llofnod: |
| **Cymeradwywyd gan y Swyddog Awdurdodi gydag amodau** | Do/Na | **Dyddiad** | Llofnod: |
| **Os yn gymeradwy ag amodau, beth yw’r amodau?** |  |
| **Gwrthodwyd gan y Swyddog Awdurdodi** | Do/Na | **Dyddiad** | Llofnod: |
| **Os caiff ei wrthod, nodwch y rhesymau dros hynny.** |  |